शहर कोतवाली अंतर्गत लुहियापुर में रविवार की सुबह लगभग सात बजे गांव के बाहर हाईटेंशन लाइन का तार टूटकर ट्रांसफार्मर पर गिर गया। घरों में लगे हाईवोल्टेज तेज आवाज के साथ फुंकने लगे। इस दौरान पलंग पर लेटी नवविवाहिता दीप्ती पोरवाल (20 वर्ष) पत्नी मनोज कुमार पोरवाल ने फर्राटा पंखे की गति बढ़ी देखी तो उसे बंद करना चाहा। जैसे ही उन्होंने पंखे के पीछे लगे स्विच पर हाथ रखा तो तेज झटके के साथ वह जमीन पर गिर पड़ी और पंखा उनके पैरों पर गिरा। जिससे उनके हाथ और पैर झुलस गए। पत्नी की आवाज सुन जागे मनोज ने यह देख मेन लाइट काटी। ग्रामीणों ने बिजली अधिकारियों को फोन कर सप्लाई बंद कराई। लेकिन तब तक गांव के जगत सिंह सेंगर, संजू मास्टर आदि के घरों के टीवी, पंखे, फ्रिज, कूलर आदि जल चुके थे।